el el el el el el el el el el el el el el el el el it el it el el el en el en el en el en el el el el el el el el el el el el el el el el el el el el el el el el en el el el el el el el el el el el el en et sl el el el en en en ru el el en el el el el el el el el el el el el el el el
Οι Ουντμούρτ(ι)οι (ουντμουρτική γλώσσα: yдMypTъëc, Ουντμούρτ'ιος) είναι φιννο-ουγγρικός λαός, που μιλά την ουντμουρτική γλώσσα. Στην πορεία της ιστορίας, οι ρωσόφωνοι τους έχουν αποκαλέσει Τσουντ Οτιάτσκαγια (чyдb oTяцkaя), Οτιάκ ή Βοτιάκ. Οι ταταρόφωνοι τους ονομάζουν Αρ.
Άλλοι περμικοί λαοί όπως οι Κόμι
Η ονομασία ουντμούρτ προέρχεται από το *odo-mort, "άνθρωποι των λιβαδιών", περμικής ρίζας. Το δεύτερο συνθετικό -murt (άνθρωπος) ίσως είναι πρώιμο δάνειο από ιρανική γλώσσα (*mertä ή *martiya, mard), το οποίο πιστεύεται ότι προέρχεται από τον ινδοάριο όρο *maryá- "άνθρωπος, θνητός" (<Πρωτοϊνδοευρωπαϊκή γλώσσα *mer- "πεθαίνω').
Η ετυμολογία αυτή υποστηρίζεται από έγγραφο του 1557, στο οποίο οι Ουντμούρτοι αναφέρονται ως lugovye lyudi (λαός των λιβαδιών), μαζί με την παραδοσιακή ρωσική ονομασία otyaki.
Από την άλλη πλευρά, στη ρωσική παράδοση οι "άνθρωποι των λιβαδιών" είναι οι κάτοικοι της αριστερής όχθης ενός ποταμού, γενικά.
Σήμερα, περισσότερο δημοφιλής είναι η σκέψη ότι η ονομασία έχει εντελώς ιρανική προέλευση: *anta-marta "κάτοικος των συνόρων" → πρωτο-περμικές γλώσσες *odə-mort → Ουντμούρτ.
Οι περισσότεροι Ουντμούρτοι ζουν στην Ουντμουρτία. Μικρές ομάδες ζουν στις γειτονικές περιοχές του όμπλαστ Κίροφ και του Κράι Περμ της Ρωσίας, στο Μπασκορτοστάν, στο Ταταρστάν και στη Δημοκρατία της Μαρί Ελ.
Ο πληθυσμός τους συρρικνώνεται: η ρωσική απογραφή ανέφερε 552.299 το 2010, έναντι 637.000 της ρωσικής απογραφής του 2002, με μείωση από 746.562 το 1989.
Περιοχή επανεγκατάστασης Ουντμούρτων στην περιοχή Βόλγα-Ουραλίων (στοιχεία βάσει της Εθνικής Απογραφής Πληθυσμού 2010)
Η απογραφή του 2010 υπολόγισε λιγότερους Ουντμούρτους από την απογραφή του 1939.
Η γλώσσα τους ανήκει στην οικογένεια των ουραλικών γλωσσών. Επομένως, οι Ουντμούρτοι θεωρούνται κλάδος των φιννο-ουγγρικών λαών.
Οι Ουντμούρτοι έχουν ένα εθνικό έπος ονόματι Ντορβίζι. Τα εθνικά μουσικά όργανα τους περιλαμβάνουν το έγχορδο κρεζ και ένα πνευστό μουσικό όργανο σαν σωλήνα, το τσιπτσιργκάν. [6]
Ένα κεφάλαιο στη γαλλική Περιγραφή των εθνών της Ρωσικής Αυτοκρατορίας το 1776 είναι αφιερωμένο στην περιγραφή του λαού Βοτιάκ[7]. Ο Τζέιμς Τζορτζ Φράιζερ αναφέρει επίσης μια τελετή του λαού αυτού. [8]
Πολλοί Ουντμούρτοι έχουν κόκκινα μαλλιά [9] [10] και γίνεται μια ετήσια γιορτή προς τιμήν τους στο Ιζέβσκ από το 2004. [11]
Παλαιότερα, οι Ουντμούρτοι ήταν ημινομάδες των δασών, που ζούσαν σε παραποτάμιες κοινότητες. Ωστόσο, οι περισσότεροι ζουν τώρα σε πόλεις. Παρόλο που η κοινωνική δομή τους με βάση τη φυλή δεν υπάρχει πλέον, τα ίχνη της εξακολουθούν να είναι ισχυρά και συνεχίζει να διαμορφώνει τη σύγχρονη κουλτούρα τους. [12]
↑ «OфициaлbHый caйT Bcepoccийckoй пepeпиcи HaceлeHия 2010 roдa. ИHфopMaциoHHыe MaTepиaлы oб okoHчaTeлbHыx иTorax Bcepoccийckoй пepeпиcи HaceлeHия 2010 roдa». Αρχειοθετήθηκε από το πρωτότυπο στις 5 Ιουνίου 2016. Ανακτήθηκε στις 7 Νοεμβρίου 2020.
↑ State statistics committee of Ukraine - National composition of population, 2001 census (Ukrainian)
↑ RL0428: Rahvastik rahvuse, soo ja elukoha järgi, 31. detsember 2011
↑ James Minahan (1 Ιανουαρίου 2002). Encyclopedia of the Stateless Nations: S-Z (illustrated έκδοση). Greenwood Publishing Group. σελ. 1953. ISBN 9780313323843.
↑ Vitaly Michka (1 Οκτωβρίου 1994). Inside the New Russia. SC Publishing. ISBN 978-1-885024-17-6. Ανακτήθηκε στις 17 Ιουνίου 2012.
↑ Müller, C. G. (1776). «Les Wotyaks». Description de toutes les nations de l'empire de Russie (στα Γαλλικά). St. Petersburg. σελ. 65.
↑ Frazer, James George (1913). The Golden Bough. Cambridge U. Press. σελ. 155. ISBN 978-1-108-04738-8. Annual expulsion of Satan among the Wotyaks of Russia
↑ Mapped: Which countries have the most redheads? - The Telegraph
↑ The people with the reddest hair in the world - BBC News
↑ Pыжий фecTиBaлb - 2017 - Izhevsk city portal
↑ Winston, Robert, επιμ. (2004). Human: The Definitive Visual Guide. New York: Dorling Kindersley. σελ. 396. ISBN 0-7566-0520-2.
Έκδοση της Βικιπαίδειας στην ουντμουρτική γλώσσα
Udmurtology - (Ρωσικά), ένας ιστότοπος αφιερωμένος στην ουντμουρτική γλώσσα και διαδικτυακούς πόρους
«Global Voices στα Ελληνικά - Μια συζήτηση με τον Artyom Malykh, ψηφιακό ακτιβιστή για την ουντμουρτική γλώσσα». Global Voices στα Ελληνικά. 12 Ιουνίου 2020. Ανακτήθηκε στις 7 Νοεμβρίου 2020.